Ljetopis Popa Dukljanina - Wikipedia

# Ljetopis Popa Dukljanina

### From Wikipedia

Ljetopis Popa Dukljanina ("Kraljevstvo Slavena" ili "Barski rodoslov") je srednjovjekovna hronika nastala u Baru u prvoj polovici 12. stoljeća, čiji je autor anonimni svećenik Dukljansko-barske nadbiskupije. Paralelno sa slavenskim originalom, koji je izgubljen, nastao je i latinski prijevod, zahvaljujući čijim je prepisima iz 17. stoljeća ovaj vrijedni spomenik jugoslavenske pismenosti i sačuvan. U skladu sa stavovima latinske srednjovjekovne historiografije autor hronike Gote i Slavene smatra istim narodom, pa svoju historiju Kraljevstva Slavena počinje doseljavanjem Gota u oblast Bivše rimske pokrajine Prevalis (današnja Crna Gora), krajem 5. stoljeća. Hronika sadrži katalog goto-slavenskih vladara od kraja 5.s. do sredine 12. stoljeća. Kao historijski izvor uvodni dijelovi hronike u cjelini su nepouzdani. Međutim, vjerodostojnost podataka koje hronika donosi za razdoblje od sredine 10.s. do polovine 12.s.,a koji se odnose na stvaranje snažnog državnog središta u Duklji, u najvećoj mjeri potvrđuju izvori strane provenijencije. Literalno najuspješniji dio hronike, pravi mali ljubavni roman, čini poglavlje o životu, ljubavi i stradanju dukljanskog kralja Vladimira i njegove žene Kosare, kćerke bugarskog cara Samuila. Hronika je značajno svjedočanstvo bogatog nasljeđa naše srednjovjekovne "južne primorske književnosti". U njen sastav ušli su prerađeni dijelovi izgubljenih spisa - "Hronike Duklje" iz 10. stoljeća, "Epa o Duklji" i "Žitija sv.Vladimira" iz 11. stoljeća, kao i brojne legende i predanja.

## [izmijeni] Izvori

- Ljetopis Popa Dukljanina, priredio Ferdo Šišić, SKA, Beograd-Zagreb, 1928.
- Ljetopis Popa Dukljanina, priredio Vladimir Mošić, MH, Zagreb, 1950
- Ljetopis Popa Dukljanina, priredio Slavko Mijušković, GZ, Podgorica, 1967
- Monumenta Montenegrina, knjiga 10, priredio Vojislav D. Nikčević, IICG, Podgorica, 2003
- Peričić Eduard, Sclavorum regnum Grgura Barskog-Ljetopis Popa Dukljanina, Zagreb, 1990
- Rotković Radoslav, Kraljevina Vojislavljevića 11-12 stoljeća, Podgorica, 1999.

Preuzeto sa: "http://bs.wikipedia.org../../../l/j/e/Ljetopis_Popa_Dukljanina_6370.html"

Kategorije: Literatura

##### Views

- Članak
- Razgovor
- Trenutna verzija

##### Pretraga